### 19.    Beslutning om vejnavne i området ved [adresse] og Maria Gregersen

**Åbent**

Sagsnr.: 326-2021-14666       J.nr.: 05.01.01           Dokumentnr.:
326-2021-119551

**Sagstype**

Beslutning.

**Resume og sagens baggrund**

Der er aktuelt behov for at beslutte navngivning af fem
vejstrækninger i området omkring [adresse], Kalundborg øst, i forbindelse med
udstykning og etablering af biotekbyen. Administrationen fremlægger forslag til
udvalgets beslutning.

**Indstillinger**

Chefen for Plan, Byg og Miljø indstiller, at vejene
navngives som anbefalet af administrationen.

**Behandling**

Teknik- og Miljøudvalget.

**Sagsfremstilling**

Området på [adresse] er under udvikling og bevæger sig fra
primært at være et erhvervsområde til også at rumme nye uddannelser i et campusområde
ved biotekbyen. Der ses derfor et behov for at tildele nye vejnavne på nogle
vejstrækninger, så disse følger udviklingen og afspejler de forskellige
anvendelser. Samtidig er der behov for at kunne skelne mellem forskellige veje,
der lige nu har samme navn.

Nye veje kan navngives ud fra historiske og geografiske
betegnelser i området, de kan navngives efter personer og de kan navngives på
grundlag af temaer.

Et vejnavn, som allerede findes inden for et postnummer, må
ikke fastsættes for en anden vej inden for samme postnummer.

Et vejnavn kan sammensættes af indtil 40
tegn. Forkortelser i vejnavne bør så vidt muligt undgås.

Grundejere der berøres af adresseændringer er blevet
partshørt. Der er ikke modtaget bemærkninger hertil.

I overensstemmelse med udvalgets tidligere beslutning er der
tillige foretaget en annoncering på kommunens hjemmeside, som inviterer
offentligheden til at fremkomme med ideer og forslag til navngivning. Fristen
udløber den 2. juni, og eventuelle indkomne forslag vil blive forelagt på
udvalgsmødet.

*Administrationen anbefaler*

Administrationen foreslår navngivning af de fem
vejstrækninger, som angivet på bilag 1:

1.    ny vej ved
biotekbyen, tildeles navnet *Campus Kalundborg* – gul strækning på bilag 1

2.    et vejstykke på
[adresse] tildeles navnet *Else Bruun* –lilla strækning på bilag 1

3.    et vejstykke mod
vest forbliver *Rynkevangen* – grøn strækning på bilag 1

4.    vejstykket
mellem Rynkevangen og rundkørsel på [adresse] tildeles navnet *Biotekparken*
–orange strækning på bilag 1

5.    vejstykket
markeret med blå på bilag 1 forbliver *[adresse]*

Abelone Hermansen (1903-1977), født i Kalundborg, var en dansk
sygeplejerske og opfinder, og hun er ophavskvinden til kolostomiposen.

**Økonomiske konsekvenser**

Ingen.

**Bilag**

|  |  |
| --- | --- |
| Bilag 1 - Oversigstkort med vejstrækninger | 326-2021-121912 |